ΓΡΑΠΤΗ ΕΡΩΤΗΣΗ E-2462/00

υποβολή: Erik Meijer (GUE/NGL) προς την Επιτροπή

(24 Ιουλίου 2000)

Θέμα: Περιορισμοί του αριθμού οδικών θανατηφόρων ατυχημάτων μέσω της ταχείας έγκρισης μέτρων για την κατασκευή ασφαλέστερων εμπρόσθιων τμημάτων στα αυτοκίνητα

1. Γνωρίζει η Επιτροπή ότι η συνεχής αύξηση του αριθμού των ιδιωτικών αυτοκινήτων έχει σημαντικότατες επιπτώσεις για την ασφάλεια των ασθενέστερων ομάδων που συμμετέχουν στην κυκλοφορία δηλ. για τους ποδηλάτες και τους πεζούς μεταξύ των οποίων, στα κράτη μέλη της Ευρωπαϊκής Ένωσης, σημειώνονται ετησίως 9 300 θάνατοι και πολλαπλάσιοι τραυματισμοί;

2. Μπορεί να επιβεβαιώσει η Επιτροπή ότι εάν, όπως αναμένεται, καταστούν ασφαλέστερα τα εμπρόσθια τμήματα των αυτοκινήτων μπορούν να προλαμβάνονται ετησίως 2 000 θάνατοι και 19 000 τραυματισμοί ατόμων;

3. Μπορεί επίσης να επιβεβαιώσει η Επιτροπή ότι το αρμόδιο για την Βιομηχανία μέλος της Επιτροπήςποσχέθηκε ότι κατά την άνοιξη του 2000 θαπέβαλε σχέδιο πρότασης για την προστασία των πεζών με την κατασκευή ασφαλέστερων εμπρόσθιων τμημάτων αυτοκινήτων και ότι το Συμβούλιο Μεταφορών της 27ης Ιουνίου ε.έ. ανάθεσε στην Επιτροπή να επισπεύσει, κατά το δυνατόν, τηνποβολή αυτής της νομοθετικής πρότασης;

4. Μπορεί η Επιτροπή, λαμβάνονταςπόψη την σημειωθείσα εντωμεταξύ καθυστέρηση στις προκαταρκτικές εργασίες, να αναφέρει πότε θα μπορέσει να γίνει η κοινοβουλευτική επεξεργασία του αναμενόμενου κειμένου και προτίθεται άραγε η Επιτροπή να επιλέξει την πρώτη δυνατή ημερομηνία ούτως ώστε να αποφευχθούν πλέον και τα, λόγω της καθυστερήσεως, ανθρώπινα θύματα;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις P-2131/00, P-2133/00, P-2155/00, P-2156/00, P-2157/00, P-2158/00, E-2239/00, E-2385/00, E-2410/00, E-2462/00, P-2482/00, P-2493/00, P-2503/00, P-2579/00, P-2583/00, E-2610/00 και P-2760/00

(8 Σεπτεμβρίου 2000)

Η Επιτροπή συμμερίζεται τις απόψεις του Κοινοβουλίου σχετικά με την προαγωγή της οδικής ασφάλειας στην Κοινότητα και τις ανησυχίες που εξέφρασαν με σειρά ερωτήσεων τους ορισμένα Αξιότιμα Μέλη. Η έγκριση μέτρων για τη βελτίωση της οδικής ασφάλειας και τη μείωση του αριθμού των θυμάτων αποτελεί πρωταρχικό στόχο της πολιτικής της Επιτροπής.

Η Επιτροπή είναι πεπεισμένη ότι η βελτίωση της οδικής ασφάλειας αποτελεί ευθύνη όλων, ήτοι, της Κοινότητας, των εθνικών, περιφερειακών και τοπικών αρχών των κρατών μελών, της βιομηχανίας μηχανοκινήτων οχημάτων καθώς και των χρηστών του οδικού συστήματος. Μεταξύ των μέτρων που επιβάλλεται να ληφθούν συμπεριλαμβάνονται η βελτίωση τωνποδομών, της εκπαίδευσης των χρηστών του οδικού συστήματος και των οδηγών, των κωδίκων οδικής κυκλοφορίας, των τεχνικών ελέγχων καθώς και των διατάξεων περί παθητικής ασφάλειας για τα μηχανοκίνητα οχήματα.

Ως αναφέρουν ορισμένα Αξιότιμα Μέλη, η Επιτροπή στην ανακοίνωση(1) της 17 Μαρτίου 2000 με τίτλο Οι προτεραιότητες της οδικής ασφάλειας στην ΕΕ έκθεση προόδου και αξιολόγηση των δράσεων, ταυτοποίησε τα εμπρόσθια τμήματα των αυτοκινήτων που κρίνονται ασφαλέστερα για τους πεζούς και τους ποδηλάτες κάνοντας χρήση της έγκρισης τύπου και αναφερόμενη στις δυνατότητες της κείμενης νομοθεσίας ως μία από τις βραχυμεσοπρόθεσμες προτεραιότητες στον τομέα της οδικής ασφάλειας.

Η Επιτροπή γνωρίζει καλώς τους κινδύνους που συνεπάγονται για τους πεζούς και τους ποδηλάτες τα οδικά ατυχήματα. Το θέμα της ασφάλειας των πεζών εξετάσθηκε αναλυτικά κατά τους τελευταίους μήνες με τους ενδιαφερομένους. Όλοι οι εμπλεκόμενοι, συμπεριλαμβανομένων των κατασκευαστών αυτοκινήτων, έλαβαν μέρος στις αντίστοιχες διαβουλεύσεις και είχαν την ευκαρία ναποβάλλουν τις προτάσεις τους σχετικά με την καλύτερη δυνατή αντιμετώπιση του συγκεκριμένου θέματος. Οι συζητήσεις αυτές αφορούσαν επίσης την επίλυση προβλημάτων σχετικά με τις τεχνικές απαιτήσεις για τον ασφαλέστερο σχεδιασμό σε περίπτωση συγκρούσεων.

Το θέμα του σχεδιασμου των αυτοκινήτων κατά τρόπουν που να περιορίζονται οι τραυματισμοί σε περίπτωση ατυχημάτων σε χαμηλές ταχύτητες με πεζούς είναι τεχνικώς περίπλοκο. Ουσιαστικά πρόκειται για νέα προσέγγιση που δεν έχει δοκιμασθεί αλλού. Σημαντικό έργο έχει επιτελεσθεί όσον αφορά την ανάπτυξη ενός προτύπου

επιδόσεων για την παθητική ασφάλεια στα οχήματα. Δέον να σημειωθεί ότι η Ευρώπη κατέχει ηγετική θέση στον εν λόγω τομέα. Τα λαμβανόμενα μέτρα επιβάλλεται να βασίζονται σε τεκμηριωμένες διαδικασίες επιστημονικής αξιολόγησης. Το έργο αυτό απαιτεί χρόνο και παραμένει εισέτι ανολοκλήρωτο. Κατά τις συζητήσεις οι κατασκευαστέςπέβαλαν σχέδιο δέσμευσης για τις τεχνικές απαιτήσεις.

Δεδομένου ότι εξακολοθούν να εκκρεμούν ορισμένα τεχνικά θέματα, η Επιτροπή κάλεσε το Κοινό Κέντρο Έρευνών να συμβάλει στις αξιολογήσεις. Η Επιτροπή επιθυμεί να συμβάλλει στην πραγματοποίηση αναλυτικών διαβουλεύσεων με όλα τα ενδιαφερόμενα μέρη και προτίθεται να ενημερώσει το Κοινοβούλιο σχετικά με την πρόοδο των σχετικών συζητήσεων στις αρχές του φθινοπώρου. Η Επιτροπή δεν θα κάνει συμβιβασμούς σε ό,τι αφορά τον περιορισμό των τραυματισμών, είναι, εντούτοις, απαραίτητο να εξευρεθεί η καλύτερη τεχνική λύση που να αντικατοπτρίζει τις πλέον πρόσφατες των διαθεσίμων γνώσεων.

(1) COM(2000)125 τελικό.